A Google Térképen az utcára kiírt név nagyon sok esetben hibás. Nem az utcaképen látható utcatábláról beszélek, hanem amit a raszteres térképre kiír a Google utcanévnek. Tapasztalatom szerint az sosem szabad figyelembe venni. Ha az utcaképen látod a kerítésen lévő utcatáblát, akkor az csak annyit jelent, hogy a fényképezés pillanatában az volt az utca neve. Szintén tapasztalat, hogy az elmúlt hónapok, évek alatt az önkormányzat pontosíthatta és cserélhette a táblát, így a legbiztosabb az, ha kimegyünk, és megnézzük, mi van kitáblázva most.